inari ng pilay, na siyay pinatatamaan, ang ibang kasamay namagitnat pumapayapa, ngunit ang katunayan ay naguulot pa nga, kayat sa huliy nangagpanuntukan. sa kakanan ay isang binatang may isang latang sardinas, isang boteng alak at ang mga baong dala na galing sa kaniyang bayan, ay naglulunggati sa pagpupumilit na siyay saluhan sa pagkain ng kaniyang mga kaibigan, samantalang ang mga kaibigan naman ay nangaglulunggati rin sa pag ayaw. ang ibay nangaliligo sa azotea at pinagsasanayan ang tubig sa balon sa pagbobombero, nangaglalaban ng sabuyan sa gitna ng kagalakan ng mga nanonood. ngunit ang ingay at kaguluhan ay untiunting napapawi samantalang dumarating ang ilang may katangiang nag aaral, na tinipan ni makaraig upang balitaan ng lakad ng akademia ng wikang kastila. si isaganiy sinalubong ng boong giliw, na gaya rin ng taga espanang si sandoval, na kawaning dumating sa maynila at tinatapos ang kaniyang pag aaral, na kaisang lubos sa mga hangarin ng mga nag aaral na pilipino.